**INARIN KUNTA**

**Ivalon koulu, luokat ESI-6**

**TYÖSUUNNITELMA**

**LUKUVUOSI**

**2023-2024**



**Päiväys: \_\_\_\_/\_\_\_\_ 2023**

**Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Pirkko Olli**

 **Ivalon koulun ja Ivalon lukion apulaisrehtori**

1. **KOULUSSA ANNETTAVA OPETUS**
	1. **Työajat**

Ivalon koulussa lukuvuosi on jaettu neljään jaksoon.

1. jakso 10.08.2023 – 13.10.2023
2. jakso 23.10.2023 – 22.12.2023
3. jakso 08.01.2024 – 15.03.2024
4. jakso 18.03.2024 – 01.06.2024

Oppitunnit alkavat päivittäin klo 8.45 ja päättyvät klo 14.45. Ruokailuun ja ulkoiluun on varattu 40 minuuttia ja välipala tarjotaan klo 12.45-13.00.

Oppitunnit alkavat ja päättyvät Ivalon koulun luokilla ESI-6 seuraavasti:

|  |  |
| --- | --- |
| 8.45 - 9.30 | 1. oppitunti |
| 9.30 – 9.35 | 5 min välitunti |
| 9.35 - 10.20 | 2. oppitunti |
| 10.20 – 11.00 | ruokailu ja välitunti |
| 11.00 – 11.45 | 3. oppitunti |
| 11.45 – 12.00  | välitunti |
| 12.00 – 12.45 | 4. oppitunti |
| 12.45 – 13.00 | välipala, välitunti |
| 13.00 – 13.45 | 5. oppitunti |
| 13.45 – 14.00 | välitunti |
| 14.00 – 14.45 | 6. oppitunti |

* 1. **Opetustunnit**

**1.2.1 Opetuksen tuntijako**

Inarin kunnan sivistyslautakunnan (15.6.2016 § 34) hyväksymä perusopetuksen opetussuunnitelma on otettu käyttöön 1.8.2016 alkaen. Ivalon koulun luokilla ESI-6 noudatetaan opetussuunnitelman mukaista tuntijakoa.

**1.2.2 Opetusryhmien ja oppiaineiden tunnit**

**Yhteisten oppiaineiden** **ja valinnaisaineiden** opetuksen kokonaistuntimäärä on liitteessä 1, joka sisältää myös oppimisen tuen sekä luokkamuotoisesti että osa-aikaisesti pidettävät tunnit. Lisäksi on varaus tukiopetukseen erityistehtäviin ja kerhoihin.

Vuosiluokkien 3-6 käsitöissä tekninen työ ja tekstiilityö vuorottelevat jaksoittain.

**Tukiopetusta** annetaan tarpeen mukaan. Tarpeen selvittävät oppilaan opettaja, oppilas ja huoltajat yhdessä.

**Oppimisen tuki kaikilla luokkatasoilla toteutetaan** yhteisopettajuuden ja samanaikaisopettajuuden periaatteella, koulunkäynninohjaajien tuella sekä tarpeen mukaan pienryhmäopetuksessa joustavasti ryhmitellen.

Oppitunnit pidetään pääsääntöisesti Ivalon koulu- ja kulttuurikeskus Kaarteen tiloissa. Lisäksi osa liikuntatunneista pidetään Inarin kunnan eri urheilupaikoilla.

**Oppilasarviointi toteutetaan seuraavasti:**

**Syyslukukausi**

**Sanalliset arvioinnit:**

* oppilaiden itsearvioinnit
* arviointikeskustelut

**Kevätlukukausi**

**Sanalliset arvioinnit:**

* luokilla 1-3

**Numeroarviointi:**

* luokilla 4-6
* todistusten jako kevätjuhlassa 1.6.2024

**1.2.3 Opettajien tunnit**

Opettajien tunnit ja erityistehtävät ovat liitteessä (liite 1).

**1.2.4. Rehtorin ja opettajien työjärjestykset**

Työjärjestykset ovat Wilmassa.

* 1. **Opetuksen yhteydessä järjestettävä muu toiminta**

**1.3.1 Läksypaja**

Läksypajalle on varaus 1h/vk.

**1.3.2 Kerhot**

Kerhot lukuvuonna 2023–2024:

|  |  |  |  |
| --- | --- | --- | --- |
| **KERHO** | **AJANKOHTA** | **OPETUSTILA** | **OHJAAJA** |
| Käden taidot luokille 1-2 | maanantai 13-15 | 2216, 2217 | Katri Aalto ja Katja Simonen |
| Ranskan kieli ja kulttuuriluokille 1-3 | maanantai 14-14.45 | 22 | Johanna Taimi |
| Telinetemmellysluokille 1-2 | keskiviikko 14-15 ja/tai 15-16 | liikuntasalinA-lohko | Mervi Kaukovalta |
| Kamukopla – kerholuokille 4- | keskiviikko 15-16 | MU-luokka | Katri Kittilä |
| Bändikerho | perjantai 13.45-15.45 | 1616 | Ulla Niskanen |
| Kiipeily | tarkentuu |  | Paula Päivinen |

Koulu tiedottaa Suomen harrastamisen mallin kerhoista sekä muiden toimijoiden maksuttomista

kerhoista.

**1.3.3 Teemat ja tapahtumat**

Lukuvuoden teemana on yhtenäiskoulun toiminnan kehittäminen.

Kulttuurisuunnitelman mukaista toimintaa eri luokkatasoilla yhteistyössä kulttuuritoimen kanssa.

Muuta kulttuuritoimen kanssa yhteistyössä toteutettavaa mm. elokuvaviikko, teatteriesitykset ja konsertit.

Kirjastoyhteistyö laajenee vuosiluokille 5-6

**Itsenäisyyspäivä**

Itsenäisyyspäiväteemaa vietetään koulun runko-ohjelman mukaan tiistaina 5.12. omien opettajien ohjauksessa.

**Teemaviikko** 8.-12.4.2024, viikko 15

Teemaviikon luokkatasoittaiset aiheet tarkentuvat. Suunnitelmissa hyödynnetään myös monialaisten oppikokonaisuuksien sisältöjä.

**Luokkien omat teemapäivät**

Eri luokat tai luokkatasot voivat pitää lukuvuoden aikana teemapäiviä itse sopimistaan aiheista kuten pyöräilystä, kirjallisuudesta, luonnosta jne.

**Saamelaisten kansallispäivä 6.2.2024**

Saamelaisteemaa toteutetaan eri yhteyksissä pitkin vuotta oppitunneilla mm. kirjallisuuden ja käsitöiden parissa. Kaikki Suomessa puhuttavat saamen kieliryhmät (inarinsaame, koltansaame ja pohjoissaame) huomioidaan. Koko koulu osallistuu saamelaisten kansallispäivän viettoon tiistaina 6.2.2024.

**Muut juhlapäivät**

Koulussa voidaan huomioida muita kansallisia juhlapäiviä.

Koulun joulujuhlaan kutsutaan ensimmäisten luokkien oppilaiden vanhemmat ja kevätjuhlaan kuudensien luokkien vanhemmat mahdollisuuksien mukaan.

**Muut tapahtumat**

Muita tapahtumia järjestetään lukuvuoden aikana ja ne voivat muuttaa lukujärjestystä. Tällaisia päiviä ovat esimerkiksi liikuntapäivät, kulttuuritapahtumat ja erilaiset vierailut.

Koulussa on oma ohjelmarunko Kalevala-teemaa/suomalaisen kulttuurin päivää 28.2. varten

Saamenkielisten luokkien oppilaat ja saamen opiskelevat oppilaat luokilta (3)4-6 voivat osallistua ijahis idja, skábmagovat ja saamelaisnuorten taidetapahtumaan.

**1.3.4 Hankkeet ja kansainvälisyys**

Ivalon koulun luokilla ESI-6 ei ole hankkeita kuluvana lukuvuonna.

Koulun kansainvälisyystiimi huomioi suunnitelmissaan myös luokkatasot ESI-6.

Mahdollisista ulkomaalaisista vierailijoista sovitaan erikseen.

* 1. **Saamenkielinen ja saamen kielten opetus**
		1. **Oppilaat**

SMI-luokka ESI-6, 6 oppilasta

SMP ESI-1 + kielikylpy, 5 oppilasta

SMP ESI 2 SMP + kielikylpy, 4 oppilasta

A2-kieli pohjoissaame, 31 oppilasta

A2-kieli inarinsaame, 27 oppilasta

A2-kieli koltansaame, 13 oppilasta

**1.4.2 Tunnit**

Tunneilla oppilaat ovat joko omassa tai yhdysluokkaryhmässä. Oppiaineiden rajat ylitetään opetusryhmältä ja opettajalta toiseen ryhmään tarpeen mukaan. Muut oppitunnit suomenkielisen opetusryhmän mukana. Taulukossa oppilaan tuntimäärä saamenkielisessä opetuksessa

|  |  |  |  |  |  |  |  |
| --- | --- | --- | --- | --- | --- | --- | --- |
|  | **ESI** | **1** | **2** | **3** | **4** | **5** | **6** |
| **ISM ESI-6** | 12 |  | 17 | - | 13 | 13 | 13 |
| **PSM** **ESI-2** | 13 | 17 | 17 | - | - | - | - |
| **ISM A2** | - | 2 | 2 | 2 | 2 | 2 | - |
| **KSM A2** | - | 2 | -  | 2 | - | 2 | 1 |
| **PSM A2** | - | 2 | 2 | 2+1 | 2+1 | 2+1 | 2+1 |

A2-kielenopetusta on kaksi vuosiviikkotuntia kullekin ikäryhmälle

Saamen kielen tunteja / opettajien tunteja on seuraavasti:

Pohjoissaamenkielinen opetus 27 vvt / syyslukukausi 2023 ja 36 vvt/ kevätlukukausi 2024

Inarinsaamenkielinen opetus 30 vvt

A2-pohjoissaame 16 vvt

A2-inarinsaame 10 vvt

A2-koltansaame 6 vvt

1. **KOULUN ULKOPUOLINEN OPETUS**
	1. **Retket**

Retkisuunnitelma ESI-6

|  |  |  |
| --- | --- | --- |
| **KOHDELUOKKA** | **RETKIKOHDE** | **AJANKOHTA** |
| Esiluokat | Retki lähimaastoon  | syksyllä |
| Vuosiluokka 1 | Retki Saariselälle, Pukinpolku,  | 31.8.2023 |
| Vuosiluokka 2 | Retki Nellimiin, uittoränni ja kirkko | 30.8.2023 |
| Vuosiluokka 3 | Retki Vasatokkaan, Kettulampi |  |
| Vuosiluokka 4 | Retki Tankavaaraan, kulta-aihe | 7.9.2023 |
| Vuosiluokka 5 | Retki PielpajärvelleRetki Siidaan | 5.9.2023 |
| Vuosiluokka 6 | Leirikoulu, Oivanki, Kuusamo | 4.-8.9.2023 |

Opintokäyntejä ja opintoretkiä on mahdollisuus järjestää kaikkien oppiaineiden tunneilla ja kaikilla luokkatasoilla opetuksen yhteydessä koulupäivän aikana ja myös koulupäivän ulkopuolella yhteisen harkinnan mukaan.

Jokaisesta koulun ulkopuolelle suuntautuvasta retkestä laaditaan kirjallinen retkisuunnitelma, joka sisältää huomioon otettavat turvallisuusmääräykset ja retken mahdollisten riskien arvioinnin. Suunnitelman laativat retkelle valvojina osallistuvat opettajat.

1. **OPETUKSEN OHEISTOIMINNOT**
	1. **Oppilashuolto**

**3.1.1 Kouluruokailu**

Kouluruokailu on järjestetty klo 10.20-11 välisenä aikana. Erityisruokavaliot Lapin ruoka Oy:lle ilmoittaa kouluterveydenhoitaja. Välipala-aika on koulupäivinä klo 12.45-13.00.

**3.1.2 Tapaturman hoito ja kouluterveydenhuolto**

Ensiaputapauksissa koulu hoitaa tilanteen yhdessä kouluterveydenhoitajan kanssa. Tarvittaessa turvaudutaan Ivalon terveyskeskuksen apuun. Tapaturman sattuessa kouluaikana otetaan aina yhteys huoltajiin. Tapaturmista opettaja ilmoittaa aina myös koulun kansliaan, missä täytetään vakuutusyhtiön tapaturmakaavake.

Kouluterveydenhoitajana toimii Annika Salmelin ja hän on koululla ma-pe klo 8-16. Puhelinaika on klo 8.00-9.00, puh: 040-8611873. Terveydenhoitajaan saa yhteyden myös wilman välityksellä.

Viidesluokkalaiset saavat kutsun laajaan terveystarkastukseen, johon sisältyy lääkärintarkastus. Lääkärin hoitoa vaativissa tapauksissa soitetaan ajanvarausnumeroon 040 188 7400 kello 8.15 – 9.45 ja 13 – 14 välisenä aikana. Ajan voi varata myös käymällä terveyskeskuksessa terveyskeskusavustajan luona.

Päivystystapauksissa yhteys päivystävään sairaanhoitajaan 040 770 9187.

Kouluterveydenhoitaja lähettää terveystarkastuskutsun suoraan huoltajille. Terveydenhoitajan kautta oppilas voi saada lähetteen optikolle sekä lääkärin lähetteen fysioterapiaan.

Suun terveydenhuolto: Hammashoitola ilmoittaa tarkastusajat suoraan huoltajille. Ajanvaraus: p. 040 830 8936.

Oppilaita kannustetaan hyvään omahoitoon, hyviin terveystottumuksiin sekä tupakoimattomuuteen. Oppilaan hammashuoltokäyntiä varten huoltaja anoo etukäteen vapautuksen koulutyöstä kansliasta saatavalla lomakkeella tai Wilma-viestillä opettajalle hyvissä ajoin. Lomakkeen voi tulostaa paperisena myös koulun peda.net-sivulta.

Oppilaille järjestetään tarvittaessa tapaaminen koulukuraattorin, psykiatrisen sairaanhoitajan tai kouluterveydenhoitajan kanssa. Koulukuraattori ja psykiatrinen sairaanhoitaja vierailevat myös oppitunneilla.

Koulukuraattori on tavattavissa koulukeskuksen oppilashuoltosiivessä päivittäin klo 9-15, puh. 040 672 1077. Psykiatrinen sairaanhoitaja aloittaa työnsä syyskuussa. Psykologipalveluiden järjestäminen on vielä selvityksen alla.

Sosiaalipäivystys virka-aikana klo 8-16 040 351 4150 ja virka-ajan ulkopuolella 040 726 6965.

**3.1.3. Koulukuljetukset**

Kuljetusoppilaita ESI-6 luokilla on tänä lukuvuonna 156. Maanantaista torstaihin koulukuljetukset lähtevät koululta klo 13.00 / 14.00 / 15.00. Kuljetusta odottaville oppilaille järjestetään valvontaa iltapäivätoiminnan yhteydessä. Valvojien tehtävänä on ohjata oppilaita, kun he odottavat koulukuljetusta.

**3.1.4. Muut tukitoimet**

Luokilla ESI-6 työskentelee 10 koulunkäynninohjaajaa. Koulunkäynninohjaajat toimivat opettajien työparina oppitunneilla ohjaten ja avustaen oppilaita. Koulunkäynninohjaajat osallistuvat myös välituntivalvontoihin ja koulun retkiin luokka-/oppilaskohtaisten tarpeiden mukaisesti.

**3.1.5. Oppilashuollon järjestelyt**

Koulukohtainen oppilashuoltoryhmävastaa koulun oppilashuollon suunnittelusta, kehittämisestä ja arvioinnista. Koulukohtaisen oppilashuollon toteuttamisohje on Inarin kunnan perusopetuksen koulujen koulukohtaista oppilashuoltosuunnitelmassa (sivistyslautakunta 17.6.2015 § 35). Ivalon koululla yksi yhteinen koulukohtainen oppilashuoltoryhmä. Ryhmän puheenjohtajana toimii luokkien 7-9 vararehtori ja varapuheenjohtajana toimii luokkien esi-6 vararehtori. Muita jäseniä ovat: opinto-ohjaaja, luokanopettaja, koulunkäynninohjaaja, kouluterveydenhoitaja, koulujen sosiaaliohjaaja, koulukuraattori, psykiatrinen sairaanhoitaja, nuorisotyöntekijä, vanhempien edustajat, oppilaiden edustajat ja tarvittaessa koululääkäri.

Koulukohtaisen oppilashuoltoryhmän lisäksi kokoontuu yksilöllisiä moniammatillisia oppilashuoltoryhmiä tarpeen mukaan.

Koulussa on käytössä Kiva Koulun sovellettu toimintamalli kiusaamisen ennaltaehkäisyssä ja tarvittaessa käytetään Verso-sovittelumenettelyä. Opettajien Kiva-ja verso- tiimi käsittelee ja selvittää kiusaamistapauksia sekä ohjaa sovittelutoimintaa (liite 2).

* 1. **Oppilaskuntatoiminta**

Luokilla ESI-6 toimii oma oppilaskunnan hallitus, johon valitaan jokaiselta luokalta kaksi jäsentä. Kokouksia on noin kerran kuukaudessa. Oppilaskunnan hallituksen jäsenten tehtävänä on kertoa hallituksen ajankohtaisista suunnitelmista ja toteutuneista hankkeista. Koko oppilaskunnan osallistuminen yhteiseen päätöksentekoon edellyttää, että edustaja kertoo luokissa hallituksen toiminnasta ja samalla kyselee ideoita ja mielipiteitä oman luokan oppilailta hallituksen kokouksiin. Rehtori tapaa oppilaskunnan jäseniä ja osallistuu oppilaskunnan hallituksen kokouksiin tarpeen mukaan.

* 1. **Järjestyssäännöt ja valvontatoiminta**

Koulussa noudatetaan 1.8.2016 voimaan tulleita järjestyssääntöjä. Järjestyssäännöt koskevat kaikkia kouluyhteisön jäseniä. Opettajien valvontavuoroista on vuorolistat, jotka päivitetään lukujärjestysten vaihtuessa ja muulloin tarvittaessa. Tapahtumien ja teemojen sekä retkien ja opintokäyntien yhteydessä tarvittavat valvontalistat laaditaan tarpeen mukaisesti. Valvontalistojen laatimisesta lukuvuonna 2023-2024 vastaa vararehtori.

Opettajat hoitavat välituntivalvonnan vuorolistan mukaisesti ja koulunkäynninohjaajat ovat apuna valvonnassa. Ruokailuvalvonnan hoitavat edellisen oppitunnin opettajat tai tarvittaessa seuraavan oppitunnin opettaja. Retkipäiville ja teemapäiville valvontoihin on omat valvontalistat. Jokaisesta koulun ulkopuolelle suuntautuvasta kokopäiväretkestä laaditaan kirjallisen retkisuunnitelman, joka sisältää huomioon otettavat turvallisuusmääräykset ja retken mahdollisten riskien arvioinnin.

Työrauhan turvaamiseksi ja epäasialliseen käyttäytymiseen puuttumiseksi käytetään ensisijaisena keinona kasvatuskeskustelua ja tarvittaessa kurinpitokeinoja.

Kiusaamistapaukset selvitetään suunnitelman mukaan. Lisäksi koulussa on käytössä verso-vertaissovittelu.

* 1. **Turvallisuusjärjestelyt**

Turvallisuusjärjestelyjen perusta koulussamme on yhteisöllinen toiminta, yhteinen vastuunotto sekä huolenpito ja toinen toisistaan välittäminen. Opettajat ohjaavat ja antavat oppilaille jatkuvaa palautetta koulupäivien aikana ja kuuntelevat oppilaita. Myös pedagogisilla, opetuksen käytännön järjestelyihin liittyvillä ratkaisuilla vaikutamme koulupäivän aikaiseen turvallisuuteen.

Kiinteistöhoito tarkistaa ja huoltaa sammutuskaluston säännöllisesti. EA-kaapit ja -laukut päivitetään säännöllisesti. Pelastus- ja turvallisuusohjeet käsitellään henkilökunnan kanssa lukuvuoden alussa. Yhteistyössä pelastusviranomaisten kanssa järjestetään poistumisharjoitukset.

Lukuvuoden aikana henkilökunnalle tarjotaan EA- koulutusta. Liikenneturvallisuudesta puhutaan oppilaiden kanssa koulun alkaessa luokanvalvojan tunneilla sekä koulupoliisi kutsutaan puhumaan liikennekäyttäytymisestä ja muista ajankohtaisista asioista.

1. **YHTEISTYÖ**
	1. **Kotien ja koulun yhteistyö**

Koulu toimii yhteistyössä kotien kanssa. Kaikki koulun henkilökuntaan kuuluvat tekevät omassa työssään yhteistyötä huoltajien kanssa. Kaikilla vuosiluokilla järjestetään huoltajatapaamiset, joissa myös oppilas on mukana. Tapaamiset järjestää luokanopettaja kerran lukuvuoden aikana. Lisäksi muita tapaamisia järjestetään tarpeen mukaan (liite 3).

Tarvittaessa järjestetään yleisiä vanhempainiltoja ajankohtaisista aiheista.

Syystiedote julkaistaan pedanet-sivustolla syyskuussa ja kevättiedote lukuvuoden päättyessä. Lukujärjestyksestä poikkeavasta ohjelmasta on tietoa sekä Wilmassa että koulun pedanet-sivustolla.

Oppilaiden omien puhelimien käytön periaatteet tarkistetaan syksyn aikana.

* 1. **Yhteistyö muiden kanssa**

Koulutyössä yhteistyökumppaneita ovat oppilaita koskevissa asioissa opettajakunta, oppilaskunta, tukioppilaat ja oppilashuoltoryhmä.

Kasvatukseen ja opetukseen liittyvissä asioissa yhteistyötahoja ovat muu sivistystoimi, sosiaali- ja terveystoimi, varhaiskasvatus, kunnan muut peruskoulut, seurakunnat, eri järjestöt sekä paikalliset yrittäjät.

Kirjastoyhteistyö, MLL:n lukumummi- ja lukuvaaritoiminta ja ruokakasvatussuunnitelma otetaan osaksi lukuvuoden työsuunnitelmaa.

* 1. **Tiedottaminen**

Koulun sisäinen tiedottaminen tapahtuu pääasiassa wilma-viestien ja wilma-tiedotteiden avulla niin henkilökunnalle, oppilaille kuin huoltajille. Henkilökunnan tiedottamisessa käytetään myös sähköpostia. Oppilaille tiedotetaan ajankohtaisista asioista luokanvalvojanvarteissa. Lisäksi luokanvalvojat ja muut tunteja pitävät opettajat tiedottavat oppilaille asioista tarvittaessa oppitunneilla. Tietoa kouluasioista on myös koulun peda.net- sivustolla. Oppilaita sekä huoltajia kannustetaan sivujen aktiiviseen käyttöön.

Säännöllisiä kokoontumisia ovat henkilökunnan työyhteisökokoukset, joita on noin kerran kuukaudessa. Syystiedote on syyskuussa saatavana Wilmassa. Tiedotteet ja kutsut huoltajille eri tilaisuuksiin lähetetään Wilman kautta. Ulkoisen tiedottamisen välineitä ovat mm. paikalliset ja maakunnalliset mediat sekä koulun peda.net- sivusto.

1. **KOULUN TOIMINNAN KEHITTÄMINEN**
	1. **Lukuvuoden kehittämiskohteet**

Sivistyslautakunta päättää Inarin kunnan koulujen yhteisestä kehittämiskohteesta ja Ivalon koulun luokat osallistuvat omalta osaltaan kehittämistyöhön. Ivalon koulun omana kehittämiskohteena on yhtenäiskoulun toiminnan kehittäminen uusissa tiloissa Ivalon koulu- ja kulttuurikeskus Kaarteessa. TVT-asioita kehitetään järjestämällä koulutusta esim. älytaulujen käytöstä.

Edellisenä lukuvuonna perustetut opettajien tiimit jatkavat toimintaansa lukuvuonna 2023–2024. Tiimit kehittävät yhtenäiskoulun toimintaa omalta osaltaan. Tiimien kokoonpanot ja tehtävät liitteessä (liite 4).

* 1. **Lukuvuoden arviointikohteet ja -menetelmät**

Ivalon koulu osallistuu kuntakohtaiseen arviointiin sivistyslautakunnan hyväksymän suunnitelman mukaisesti.

Oppimistulosten arviointia toteutetaan päättöluokilla osallistumalla valtakunnallisiin kokeisiin eri oppiaineissa.

Opettajien tiimit tekevät lukuvuosiarvioinnin oman ryhmänsä työskentelystä.

* 1. **Opettajien täydennyskoulutus**

**VESO-koulutus**

VESO-koulutusta järjestetään seuraavista aiheista:

- Uuden koulun toiminnan kehittäminen

- Oppilasarviointi

Lisäksi lukuvuoden aikana voidaan järjestää muita koulutuksia tarpeen mukaan.

**Opetusalan koulutus**

Opettajat voivat osallistua opetushallituksen, AVI:n, opettajajärjestöjen tai muiden mahdollisten tahojen järjestämiin koulutuksiin sekä Eduhousen webinaareihin ja muihin etäkoulutuksiin.

* 1. **Työhyvinvointi**

Henkilökunnan työhyvinvoinnin edistämiseksi tarjotaan mahdollisuus työnohjaukseen (sekä ryhmä- että yksilölliseen työnohjaukseen). Säännöllisillä henkilökuntatapaamisilla (tiedotusvartit, työyhteisökokoukset, pedagogiset kahvilat) tehostetaan tiedon kulkua ja kehitetään vuorovaikutustaitoja.

1. **MONIALAISET OPPIMISKOKONAISUUDET, LAAJA-ALAINEN OSAAMINEN**

Monialaisia oppimiskokonaisuuksia toteutetaan eri oppiaineissa pitkin lukuvuotta. Erityisesti MOK painottuu teemaviikolle, viikko 15.

1. **PÄIHDE- JA PELIKASVATUSSUUNNITELMAN TOTEUTTAMINEN**

Päihde- ja pelikasvatussuunnitelmaa toteutetaan ikätason mukaisesti omien opettajien ohjauksessa. Luokkatasoittainen runko-ohjelma laaditaan lukuvuoden aikana.

**8 KUNTASTRATEGIAN TOTEUTTAMINEN**

Inarin kunnan kuntastrategiassa nostetaan esiin laadukkaat kuntapalvelut, joita myös Ivalon koulu omalta osaltaan tuottaa kunnan lapsille ja nuorille. Oppilaita kannustetaan aktiivisiksi toimijoiksi esimerkiksi kehittämällä oppilaskunnan toimintaa. Inarin kunta on Suomen ainoa nelikielinen kunta ja Ivalon koulu tarjoaa lapsille ja nuorille mahdollisuuden opiskella saamen kieliä äidinkielenä sekä vieraana kielenä ja siten vahvistaa lasten ja nuorten identiteettiä.

**9 LIITTEET**

**Liite 1**  Opettajien tunnit ja erityistehtävät

**Liite 2** Koulun ulkopuolinen toiminta

**Liite 3**  Kiusaamisen vastainen ohjelma

**Liite 4** Kodin ja koulun välinen yhteistyösuunnitelma

**Liite 5** Tiimit lukuvuonna 2023-2024